Nausėdai (Vilkyškiai)

Nausėdai (arba Nausėdžiai, Pagirys) – kaimas Pagėgių savivaldybėje, 7 km į pietryčius nuo Vilkyškių, prie kelio , Mociškių miško pakraštyje.

 Istorija 

XVIII a. pabaigoje Šereitlaukio valsčiuje ir Viešvilės parapijoje minimi treji Nausėdai – girios pakraščiuose įsikūrusių naujakurių gretimos gyvenvietės (kulmiškasis dvarelis, paveldimąja teise žemę valdžiusių ūkininkų kaimas ir karališkųjų valstiečių kaimas). Netrukus į pietryčius nuo jų, girios laukymėje, įkurti dar vieni Nausėdai – avininkystės ūkis ().Martynas Purvinas, Nausėdžiai, 2, Mažosios Lietuvos enciklopedija, 2006 m. Nuoroda tikrinta 2025-03-15. XIX a. viduryje pastaroji gyvenvietė jau valdė per 840 ha žemės, joje gyveno 34 žmonės – kulmiškių ir laisvųjų paveldėtojų teises turėję kaimiečiai. Laikyti 44 arkliai, 136 galvijai, 115 avių, 44 kiaulės. Vaikai lankė Vėžininkų kaimo mokyklą. Per ateinančius kelioliką metų kaimo gyventojų žymiai padaugėjo: 1871 minimi 182 kaimiečiai, gyvenę 13 sodybų su 29 butais. Amžiaus pabaigoje kaimo plėtra sulėtėjo; 1905 m. surašyti 194 gyventojai ir 17 sodybų su 35 butais, valdyta 798 ha žemės.Martynas Purvinas, Nausėdų kaimas. Voruta, Nr. 20 (686), 2009-10-17, p. 11. Nuoroda tikrinta 2025-03-15.

Kaimas nukentėjo per Pirmąjį pasaulinį karą, o po karo prisidėjo ir ūkinė suirutė. 1923 m. Klaipėdos kraštas kartu su Nausėdais atiteko Lietuvai, priskirtas naujajai Pagėgių apskričiai, Žukų parapijai. Kadangi šalia buvo dar trys gyvenvietės tuo pačiu pavadinimu, Lietuvos Respublikos valdžia kaimą pervadino Pagiriu. 1925 m. kaime gyventa 160 žmonių, valdyta 771 ha žemės. Būta stambesnių ir mažesnių sodybų, daugiabučių namų darbininkams. Toliau nuo kaimo branduolio, Vilkyškių–Viešvilės paplentėje stovėjo girininkijos sodyba ir kelios mažos sodybėlės. Rytuose plytėjo didelis pievų ir ganyklų plotas, kitose pusėse buvo dirbami laukai.

Antrojo pasaulinio karo pabaigoje, artėjant frontui, kaimo gyventojai prievarta evakuoti į Vokietijos gilumą. Po karo kaimui grąžintas Nausėdų pavadinimas. Buvusių didžiųjų sodybų raudonplyčiuose tvartuose ir daržinėse įrengtos vietos ūkio fermos. Sovietmečiu ir vėliau kaimas sunyko, pastatai lopyti, nevykusiai perdirbinėti ar nugriauti.

 Gyventojai 

 Šaltiniai 

 Nuorodos 



Kategorija:Pagėgių savivaldybės gyvenvietės